SKRIFTLIG FORESPOERGSEL P-1040/97 af Sirkka-Liisa Anttila (ELDR) til Kommissionen (12. marts 1997)

Om: Farlige skadedyr saasom fyrrevedsnematoder i importeret raatrae og savvaerksprodukter fra tredjelande til EU's medlemsstater

Paa enkelte medlemsstaters initiativ er Den Europaeiske Union for oejeblikket i gang med forhandlinger om at lette importen af raatrae og savvaerksprodukter fra lande uden for EU, bl.a. Canada. For oejeblikket er det tilladt at importere varmebehandlet trae, eftersom varmebehandlingen draeber fyrrevedsnematoden, mens behandlingen ved hjaelp af gas og kemisk behandling, der har vaeret fremme under forhandlingerne, ikke er tilstraekkelig. I forbindelse med import af raatrae og savvaerksprodukter boer der ubetinget soerges for, at EU ikke tillader indfoersel paa sit omraade af bl.a. fyrrevedsnematoden, der ifoelge videnskabelige forsoeg har vist sig at vaere et farligt skadedyr. Fyrrevedsnematoden findes ikke i Europa, men derimod plages Canada og Japan af den.

Den mest ideelle temperatur for formering af fyrrevedsnematoden er en temperatur over 20 grader, der er normalt netop i de mellemeuropaeiske EU-lande. Heller ikke 40 graders frost draeber fyrrevedsnematoden.

Har man intet laert af kogalskaben, naar man ifoelge mine oplysninger paa initiativ af Kommissionens embedsmaend endog overvejer at indfoere en forsoegsperiode for import af ikke-varmebehandlet raatrae og savvaerksprodukter fra Canada, der bevisligt er et omraade plaget af fyrrevedsnematoder? Naar fyrrevedsnematoden foerst er kommet til Europa, vil den ogsaa vaere her efter forsoegsperioden.

Hvilke foranstaltninger vil Kommissionen traeffe for at forhindre import af raatrae og savvaerksprodukter fra tredjelande, der indeholder farlige skadedyr saasom fyrrevedsnematoden?

Svar afgivet paa Kommissionens vegne af Franz Fischler (16. april 1997)

Kommissionen har laenge vaeret klar over problemet med fyrrevedsnematoden (Bursaphelencus xylophilus), der er et skadedyr, som ikke findes i EU og naevnes i Raadets direktiv 77/93/EOEF ((EFT L 26 af 31.1.1977. )) om foranstaltninger mod indslaebning af skadegoerere paa planter eller planteprodukter, som aendret. Kommissionen har siden 1991 finansieret faelles forskning med Canada med henblik paa fastlaeggelse af de noedvendige parametre til varmebehandling af trae inden eksport til EU - en behandling, der har til formaal at draebe nematoden. Det fremgaar af dette forskningsarbejde, at traeets kerne i et tidsrum paa 30 minutter skal vaere varmet op til 56° C.

Med bistand fra en gruppe af videnskabelige eksperter fra EU har Kommissionen endvidere foretaget en analyse af plantesundhedsrisikoen ved tilstedevaerelsen i EU af nematoden og dennes vektorer (Monochamus sp.). Denne analyse har gjort det muligt at finde andre mulige loesninger, herunder udvaelgelse af sundt trae i skovene, kemisk trykimpraegnering eller gasning. Anvendelsen af disse foranstaltninger skal imidlertid undersoeges naermere videnskabeligt, bl.a. med hensyn til udvaelgelse af sundt trae i skovene.

Hvad angaar det aerede medlems kommentar til en eventuel forsoegsperiode ved import af ikke-varmebehandlet canadisk trae, understreger Kommissionen, at der ikke er truffet en afgoerelse om det canadiske forslag, som er under behandling i Den Staaende Komité for Plantesundhed. Det er klart, at Kommissionen ikke fremsaetter forslag, uden at de er videnskabeligt velfunderede.